Az alapszabály szerint ennyi kell, hogy hivatalosan is kérjék a tagok egy párt kizárását az EPP-ből.

Megvan a kívánt létszám: öt országból hét párt kezdeményezte a Fidesz kizárását az Európai Néppártból – írta a Népszava brüsszeli tudósítója a Twitteren.

BREAKING: The threshold is achieved: 7 parties from 5 countries officially asked the @EPP president to start expelling #Fidesz from the party. @nya_moderaterna sent its letter a couple of hours ago, which is the 7th, my sources in Stockholm confirmed — Katalin Halmai (@eublogo) March 1, 2019

A hetedik a svédországi jobbközép Mérsékelt Párt, amely közösségi oldalán is beszámolt arról, hogy hivatalosan is csatlakoztak a kezdeményezéshez. Bár ezt már a múlt héten belengették, de Joseph Daul elnöknek csak most küldték el az erről szóló értesítést. Az Európai Néppárt alapszabályzata szerint ahhoz, hogy egy párt kizárását kezdeményezzék, hét tagnak kell ezt kérnie öt különböző tagországból. Ettől ugyanakkor még a vezetőségnek nem kötelező napirendre vennie a kérdést.

Idag beslutade Moderaternas partistyrelse formellt att begära att det ungerska regeringspartiet Fidesz ska utesluts ur EPP.



Vi har nu tagit täten för att samla det antal partier och länder som krävs för att frågan om uteslutning ur EPP ska upp på bordet. https://t.co/K9pnQxy2Jz — Nya Moderaterna (@nya_moderaterna) March 1, 2019

A svédeken kívül eddig a magyar kormánypárt kizárását kérte a finn Nemzeti Koalíció pártja, a portugál Néppárt, valamint a holland, a flamand, a vallon és a luxemburgi kereszténydemokraták.

A kizárás már az Európai Néppárt március 20-ai közgyűlésén téma lehet.

A tagokat a magyar kormány legújabb plakátkampánya borította ki, amely Soros György mellett Jean-Claude Junckert, az Európai Bizottság elnökét is ábrázolja. A magyar akcióra az Európai Bizottság is reagált és elindították saját információs kampányukat.